CELEX: 62017TN0640
Language: sk
Date: 2017-09-20 00:00:00
Title: Vec T-640/17: Žaloba podaná 20. septembra 2017 – Escriba Serra a i./Komisia a Jednotná rada pre riešenie krízových situácií

11.12.2017   
            
            
               SK
            
            
               Úradný vestník Európskej únie
            
            
               C 424/40
            
         Žaloba podaná 20. septembra 2017 – Escriba Serra a i./Komisia a Jednotná rada pre riešenie krízových situácií
   (Vec T-640/17)
   (2017/C 424/59)
   Jazyk konania: španielčina
   
      Účastníci konania
   
   
      Žalobcovia: Juan Escriba Serra (Girona, Španielsko) a ďalších 7 žalobcov (v zastúpení: R. Vallina Hoset a C. Iglesias Megías, advokáti)
   
      Žalované: Európska komisia a Jednotná rada pre riešenie krízových situácií
   
      Návrhy
   
   
               —
            
            
               Žalobcovia navrhujú, aby Všeobecný súd primárne a z dôvodov hospodárnosti konania:
               
                           —
                        
                        
                           čiastočne zrušil (odvolal) rozhodnutie SRB/EES/2017/08 Jednotnej rady pre riešenie krízových situácií zo 7. júna 2017 o prijatí opatrení na riešenie krízovej situácie v prípade banky Banco Popular Español, S.A. v rozsahu, v akom nariaďuje odpísanie a konverzia dlhov Banco Popular a
                        
                     
                           —
                        
                        
                           čiastočne zrušil rozhodnutie Komisie (EÚ) 2017/1246 zo 7. júna 2017, ktorým sa schvaľuje program riešenia krízových situácií banky Banco Popular Español, S.A. v rozsahu, v akom sa nariaďuje konverzia dlhov Banco Popular.
                        
                     
         
               —
            
            
               Subsidiárne:
               
                           —
                        
                        
                           zrušil rozhodnutie SRB/EES/2017/08 Jednotnej rady pre riešenie krízových situácií zo 7. júna 2017 o prijatí opatrení na riešenie krízovej situácie v prípade banky Banco Popular Español, S.A. v celom rozsahu a
                        
                     
                           —
                        
                        
                           zrušil rozhodnutie Komisie (EÚ) 2017/1246 zo 7. júna 2017, ktorým sa schvaľuje program riešenia krízových situácií banky Banco Popular Español, S.A. v celom rozsahu.
                        
                     
         
               —
            
            
               V súlade s článkom 277 ZFEÚ konštatoval, že články 15, 18, 20, 21, 22 a/alebo 24 nariadenia 806/2014 sú neuplatniteľné a
            
         
               —
            
            
               Zaviazal Európsku komisiu a Jednotnú radu pre riešenie krízových situácií na náhradu trov konania.
            
         
      Dôvody a hlavné tvrdenia
   
   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.